**Årsmelding Senja kulturråd for 2022**

Årsmøtesak i 2023

**Styret i Senja kulturråd 2022**

Ole K Berntsen, leder

Børge Henriksen, Nestleder

Cathrine Solheim, Styremedlem

Guttorm Nergård, Styremedlem

Julie Larsen, Styremedlem (ungd. Reresentant)

Lill K Wilseth, Kasserer

**Vararepresentanter**

Gøril Ingebrigtsen

Madicken Olufsen (ungd. Representant)

**Revisor:** Oddvar Eriksen

**Sekretær:** Kristian Kaurin

**Om drift av Senja kulturråd**

Senja Kulturråd er en selvstendig, partipolitisk uavhengig organisasjon for kulturlivet i Senja kommune. Senja Kulturråd skal arbeide for å fremme kultur og kulturlivets interesser i Senja kommune ved å

* 1. Bidra til økt forståelse av kulturlivets og kulturens betydning for livskvalitet, identitet, trivsel og folkehelse, samfunnsutvikling, verdiskaping, sysselsetting, næringsutvikling og inkludering
  2. Styrke kulturlivet med rådgivning og organisatorisk kursing.
  3. Tilrettelegge for samarbeid og informasjon om aktiviteter og arrangementer.
  4. Være et samla kulturliv sitt felles organ overfor Senja kommune, kommunens kulturhus og sentrale kulturinstanser.
  5. Være aktiv i kommunes planarbeid innenfor kulturområdet.
  6. Søke støtteordninger for å styrke også egne satsningsområder.

Senja kulturråd er medlem i Troms musikkråd, som er en viktig samarbeidspartner. Styret i Senja kulturråd har i år jobbet med saker som planlegging av aktivitetshus i Finnsnes sentrum og prosjekt Senjakultur. Senja kulturråd har avholdt 6 styremøter i 2022.

Når det gjelder planene om etablering av aktivitetshus ble ikke Senja kulturråd tatt med på de befaringene som var i Tromsø og Harstad i 2022. Dette ble tatt opp med Senja kommune og etterspurt blant annet til Rådmannen i kommunen.

Rådmannen lovte at Senja kulturråd skulle bli holdt orientert om videre planer i saken utover i 2022. Senja kulturråd er hittil ikke blitt orientert/informert om videre arbeid i denne saken.

**Prosjekt Senjakultur**

Prosjekt Senjakultur har hatt som hensikt å fremme kulturen innenfor musikk og dans i Senja kommune, og har vært et samarbeidsprosjekt mellom Senja kulturråd, UKM og viseklubben Geiga.

Det er stort sett dette styret har jobbet med i år, bortsett fra litt redigering av facebooksider og hjemmesider. Det har også vært drøftet hvordan man kan få flere medlemmer til Senja kulturråd.

**Samarbeidspartnere og støttespillere 2022**

* Senja kommune
* Norsk Musikkråd
* Troms Musikkråd
* Samfunnsløftet
* Prosjekt Senjakultur

**Medlemmer**

Senjakulturråd har 7 medlemslag og 12 enkeltmedlem.

**Avslutning**

2022 har vært et vanskelig driftsår for Senja kulturråd. Noe av årsaken til det har sannsynligvis vært at enkelte styremedlemmer har hatt noe feil fokus på hva Senja kulturråd burde jobbet med dette året.

Det har vært brukt for mye tid til å finne ut hva Senja kulturråd sitt arbeid skal være i stedet for å arbeide med kulturen i Senja kommune. «Hvem, hva, hvor» er stikkord som har vært brukt unødvendig mye tid på.

Mandatet til Senja kulturråd er for lengst avklart og nedfelt i vedtektene. Dette har det ikke vært nok forståelse av fra leders side. Det har også dette året vært manglende oppmøte på styremøtene.

På styremøte 21.11.22 trakk leder og et styremedlem seg med umiddelbar virkning fra styret i Senja kulturråd. Nestleder har etter det ledet Senja kulturråd frem til årsmøte for 2022.

Etter at leder trakk seg fra styret viste det seg at Senja kulturråd ikke hadde vært registrert i Brønnøysundregisteret siden innterimstyret i 2020. I løpet av desember 2022 fikk Nestleder i Senja kulturråd godkjent samordnet registermelding for Senja kulturråd.

En annen årsak til at det har vært jobbet med få saker i 2022 er manglende tilbakemelding/innvolvering fra Senja kommune i forbindelse med planer om aktivitetshus og andre kultursaker der Senja kulturråd burde vært mer på banen som høringsinstans og samarbeidspartner.

Senja kulturråd går inn i 2023 med noe usikkerhet om kulturrådets eksistens og medlemmenes engasjement og interesse for å ha et slikt råd. Slik situasjonen er nå, blir det naturlig å stille spørsmål på årsmøtet 2023 om Senja kulturråd skal avvikles eller videreføres.

***Senja, 16 . januar 2023***

***Børge Henriksen, Nestleder i Senja kulturråd***